Document ID: 32008D0322

ROZHODNUTIE KOMISIE
z 18. apríla 2008,
ktorým sa predlžuje platnosť rozhodnutia 2006/502/ES, ktorým sa členské štáty vyzývajú prijať opatrenia s cieľom zabezpečiť, aby sa na trh uvádzali iba také zapaľovače, ktoré sú zabezpečené proti použitiu deťmi, a zakázať uvádzanie zábavných zapaľovačov na trh
[oznámené pod číslom K(2008) 1442]
(Text s významom pre EHP)
(2008/322/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Európskeho parlamentu a Rady 2001/95/ES z 3. decembra 2001 o všeobecnej bezpečnosti výrobkov (1), a najmä na jej článok 13,
keďže:
(1)
Rozhodnutím Komisie 2006/502/ES (2) sa členské štáty vyzývajú prijať opatrenia s cieľom zabezpečiť, aby sa na trh uvádzali iba také zapaľovače, ktoré sú zabezpečené proti použitiu deťmi, a zakázať uvádzanie zábavných zapaľovačov na trh.
(2)
Rozhodnutie 2006/502/ES bolo prijaté v súlade s ustanoveniami článku 13 smernice 2001/95/ES, ktorou sa obmedzuje platnosť rozhodnutia na obdobie nie dlhšie ako jeden rok, ale povoľuje sa jeho potvrdenie na ďalšie obdobia, z ktorých žiadne nie je dlhšie ako jeden rok.
(3)
Rozhodnutie 2006/502/ES bolo zmenené a doplnené rozhodnutím 2007/231/ES, ktorým sa prvý raz predĺžila platnosť daného rozhodnutia na ďalší rok do 11. mája 2008.
(4)
Na základe doteraz získaných skúseností a pokroku, ktorý sa dosiahol, pokiaľ ide o alternatívne riešenie problému bezpečnosti detí v súvislosti so zapaľovačmi, je potrebné predĺžiť platnosť rozhodnutia na ďalších 12 mesiacov.
(5)
Opatrenia stanovené v tomto rozhodnutí sú v súlade so stanoviskom výboru stanoveným v smernici 2001/95/ES,
PRIJALA TOTO ROZHODNUTIE:
Článok 1
V rozhodnutí 2006/502/ES sa článok 6 ods. 2 sa nahrádza takto: „Toto rozhodnutie sa uplatňuje do 11. mája 2009.“
Článok 2
Členské štáty prijmú potrebné opatrenia na zabezpečenie súladu s týmto rozhodnutím najneskôr do 11. mája 2008 a uvedené opatrenia uverejnia. Bezodkladne o tom informujú Komisiu.
Článok 3
Toto rozhodnutie je určené členským štátom.
V Bruseli 18. apríla 2008

Labels: 1
7
3
0
15